**TÖRTÉNELEM KÖZÉPSZINTŰ ÉRETTSÉGI TÉMAKÖRÖK KIDOLGOZVA  
+ GYAKORLÓ ÉRETTSÉGI FELADATOK**

**2/4. Az iszlám vallás kialakulása és főbb tanításai**

Középszinten**: Az iszlám vallás kialakulása és főbb tanításai**

**Készítette a 2018/2019-es tanévben a 12.d, finomította, kiegészítette: Repárszky Ildikó**

|  |  |
| --- | --- |
| VÉGÉN: ÉVSZÁMJEGYZÉK | **A tételek elején a kerettantervi adatok, amelyek kellenek (fogalom, név, évszám, topográfia)** |
| SZÍNMAGYARÁZAT: **kék= emelt szint/háttéranyag** | **zöld: 2020-21-es tanári kiegészítés+** **gyakorló érettségi feladatok**  **lila: az eddigi osztályokkal a szóbeli megbeszélésen kiemelt** |

Fogalmak

**Kába**: Mekkában egy kocka alakú épület. Itt őrzik az iszlám vallás szent ereklyéjét, egy fekete meteoritot.

**Monoteista** vallás: egy istenbe vetett hit

**Hidzsra**: Mohamed 622-ben történt Mekkából **Medinába való elmenekülését**/futását nevezik így.

**Korán**: Az iszlám vallás szent irata. Isten Mohameden keresztül kinyilatkoztatott tanításai.

**Zakát**: kötelező adakozás a szegényeknek a vallás előírása szerint.

**Kalifa:** Az iszlám vallásban a próféta utódjának tekintett mohamedán egyházfő és világi uralkodó.

**Dzsihád:** Az iszlám vallásban nevezik így a szent háborút a hitetlenek ellen az iszlám terjesztése céljából.

**Elnevezések: iszlám, muszlim, moszlim-esetleg muzulmán, de nem használatos: mohamedán**

Évszámok

622 Mohamed futása

**732 A frankok győzelme az arabok felett-a mai Franciaország területén (Poitiers)**

Személyek

Mohamed

**Topográfia: Mekka (és Medina)**

Tétel

* az Arab-félsziget jelentős részét nomád arabok (beduinok) lakták
* a törzsek háborúban álltak egymással a vízért és a legelőkért
* a Tömjénút mentén jelentős kereskedővárosok jöttek létre (Mekka)
* Mekka később az új vallás, az iszlám bölcsőjévé vált
* a város ősi zarándokhely volt a **Kába** (jelentése kocka; meteorit) kő miatt, amit a pogány arabok is már szent ereklyeként tiszteltek
* Mohamed próféta: (kb. 570-632)
* karavánvezető, kereskedő
* utazásai során megismeri a keresztény és a zsidó vallás alapjait, ezekhez társítva az arab hagyományokat alkotja meg az új vallás alapjait
* Isten (Allah) Gábriel arkangyal útján kinyilatkoztatta számára parancsait egy barlangban
* Mohamed az egyetlen Isten (Allah) hatalmáról tanított (**monoteista vallás)**
* iszlám = belenyugvás Allah akaratába, engedelmesség Istennek
* szegényeket védelme
* belharcok beszüntetése
* Mohamedet elűzik Medinába a kereskedők a tanai miatt
* **„Mohamed futása” (hidzsra) az arab időszámítás kezdete (622)**
* később kiegyezett a Mekkai kereskedőkkel, és előírássá tette a Kába tiszteletét és a mekkai zarándoklatot
* az iszlám vallás szent könyve a **Korán,** a vallás öt fő vezérelve:
  + hit Allahban, mint egyetlen istenben
* napi öt ima Mekka felé
* mekkai zarándoklat legalább egyszer, ha megteheti
* Ramadan havi böjt
* alamizsnaadás (zakát-adó formájában)
* az öt fő előírás mellett további kötelességek pl:
* a sertéshús és a szeszesitalok fogyasztásának tilalma.
* a **többnejűség** korlátozása (csak annyi felesége lehet, amennyit el tud tartani)
* az iszlám előírta a hit terjesztését a szent háborúval (**dzsihád**). Aki ebben a háborúban elesik, az a hitük szerint a paradicsomba kerül
* az iszlám **tiltja** Allah és Mohamed ábrázolását, s általában véve **az emberábrázolást** a szent helyeken
* a vallásban a papságnak nincs kitüntetett szerepe, de a vallás így is az élet minden területét szabályozta
* a Korán mellett a **szunna** (a szokások hagyománya) jelenti a vallás alapját. Ehhez való viszony alapján különülnek el az iszlám fő irányzatai:
* Siíta: csak Mohamedet és leszármazottait (imámokat) ismerik el prófétaként
* Szunnita: Mohamed halála után nem a leszármazottait, hanem az uralkodó kalifákat is elfogadták imámnak, szerintük a szunna nem zárult le Mohamed halálával
* az egyház összefonódott az államhatalommal. (A bírák is a Korán szerint ítélkeztek)
* Mohamed utódai a **kalifák**. A kalifa hadvezér, bíró és a Korán első értelmezője egy személyben
* Mohamed halála után az iszlám által egyesített arab törzsek hatalmas területeket hódítottak meg **> ATLASZ**
* az arab hódítók nem térítették meg erőszakkal a leigázott népeket, de bárki áttérhetett a hitükre
* a vallás elterjedését segítette, hogy az alapelvek világosak és egyszerűek voltak
* **Mai elterjedése-milyen népek, területek iszlám vallásúak?**
* **Arab ≠ muszlim**

**GYAKORLÓ FELADAT 1. A feladat az iszlám valláshoz kapcsolódik. Rendelje a képeket a hozzájuk kapcsolódó állításokhoz! Írja a képek sorszámát a táblázat megfelelő mezőjébe!** *Egy mezőbe egy sorszámot írjon! Egy szám több állításhoz is kapcsolható.*5p.

|  |  |
| --- | --- |
| **1.** | **2.** |
| *A szent kő elhelyezése a Kába-szentélybe*  *(XIV. századi perzsa ábrázolás)* | *Gábriel arkangyal kinyilatkoztatja a muszlim tanokat*  *(XIV. századi perzsa ábrázolás)* |
| **3.** | **4.** |
| *A próféta Alit jelöli ki örököséül (XIV. századi perzsa ábrázolás)* | *Mohamed futása (XVI. századi török ábrázolás)* |

|  |  |
| --- | --- |
| **Állítás** | **Kép sorszáma** |
| **a)** A Korán szövege Mohamed – Allahtól származó – szóbeli tanításának lejegyzésével alakult ki. |  |
| **b)** Mohamed Medinába menekült a mekkai kereskedők támadása elől. |  |
| **c)** Mohamed után az iszlám legfőbb vezetői a kalifák voltak. |  |
| **d)** Mekka a Kába-kő tisztelete miatt lett zarándok-központ. |  |
| **e)** A hidzsra a muszlim időszámítás kezdete. |  |